Se împlinesc patru luni de la moartea îndrăgitei artiste Rona Hartner. Din păcate, întreaga familie încă suferă, aducându-și constant aminte de ceea ce a reprezentant artista pentru ei. Recent, Rinda, sora artistei, a dezvăluit și care a fost mesajul Ronei Hartner cu puțin timp înainte să moară. Citește mai departe și află despre aceste dezvăluiri emoționante.
După o lungă perioadă de luptă cu o boală nemiloasă, pe care de altfel credea că a învins-o, îndrăgita Rona Hartner avea să înceteze din viață, departe de România, într-un spital din Franța. Coincidență, sau nu, artista avea să fie readusă în România și înmormântată pe 1 Decembrie 2023, la Cimitirul Bellu Catolic din București.
Au trecut deja 4 luni fără Rona Hartner, iar familia încă suferă și-i simte lipsa. De la momentul aflării despre decesul artistei, anunțat de sora acesteia, Rinda, s-a tot scris despre viața personală, despre cariera acesteia, dar și despre ce a făcut Rona Hartner în ultimele momente din viață. Artista se stingea din viață pe 23 noiembrie 2023, iar Rinda avea să povestească despre aceste ultime momente:
"După ce au venit cadrele medicale să schimbe medicamentele, eu am mers să iau o cafea și m-am întors la ea.
Apoi, am stat de vorba și, la un moment dat, am văzut, deodată, că i s-a luminat fața și a zâmbit cu zâmbetul ei pe care îl avea tot timpul. Am întrebat-o pe cine vede. Atunci a și plecat. Rona era foarte credincioasă. Cred că probabil și tata era acolo, dar cred că l-a văzut pe Iisus.
Nu susțin în locul ei, dar avea un zâmbet și s-a luminat toată la față. Fața ei era liniștită, a plecat cu zâmbetul pe buze.", a povestit Rinda, sora regretatei artiste.
Recent, aceeași Rinda Hartner, la fel de îndurerată ca și restul familiei, a decis să-și aducă aminte de sora sa, dar și despre mesajul Ronei Hartner cu puțin timp înainte să moară, despre care povestește că avea să fie scris într-un jurnal pe care artista începuse să-l țină de când medicii aveau să-i dea tragica veste despre maladia de care suferea:
"Avea jurnalul ei în care scria tot timpul ce-i venea prin cap și punea date. Ea de știa de mult că o să fie foarte bolnavă și că o să se ducă.
Textul pe care mi l-a trimis în martie, anul trecut, l-am mai citit și după aceea (n.r. – după moartea ei) și mi-am zis- 'Ea știa!' Textul acela e foarte lung. Scria mereu 'Facă-se voia ta! Vie împărăția ta!' (n.r. – din rugăciunea 'Tatăl nostru') – adică 'mă abandonez ție, Doamne'.
În textul acela ea aprofunda tot înțelesul acestor cuvinte.", a explicat Rinda Hartner, conform unica.ro.
La o lună de la înmormântarea mamei sale, Rita Sumalaya avea să împlineasă 16 ani, o vârstă extrem de delicată, mai ales pentru fete, și mai ales fără a fi în prezența mamei. Cu atât mai mult, a fost extrem de greu pentru tânăra adolescentă Rita Sumalaya, fără mama ei, Rona Hartner.
Cu toate astea, Rinda este sigură că, acolo unde este acum, Rona va veghea asupra fiicei sale, deși, mai spune Rinda, "Știu că ar fi vrut să mai trăiască să o vadă pe Sumayla mare".
"Știu că ar fi vrut să mai trăiască să o vadă pe Sumayla mare, măritată. Vara trecută când am fost la ea, era furioasă pe ea, îmi zicea – Nu pot să plec acum!
Uite, e mică. Cine se ocupă de fata asta? Apoi închidea ochii, se ruga și zicea – Dumnezeu o să se ocupe de ea", a mai dezvăluit Rinda, conform publicației citate.
Din păcate acest vis nu se va mai putea îndeplini, iar îndrăgita artistă Rona Hartner pleca dintre noi pe 23 noiembrie, la 50 de ani, lăsând în urma ei o fiică, o soră, și o întreagă familie îndurerată, la fel și pe fanii săi. Dumnezeu Să o Ierte!